钦定古今图书集成/理学汇编/学行典/第243卷 > 马禄
## 钦定古今图书集成/理学汇编/学行典/第243卷 > 马禄

按《祁门县志》：“马禄，字天祥，居城北，谨悫孝友。家贫父
病，常负薪易直求医药，终夜侍卧侧，不即私寝者数
月。父病革，怜其幼且孝，嘱厚之田不受。长力商，常旅
常州，友人以四百金寄禄所，同旅者盗金亡去，禄秘
不言，罄己赀偿之。已而盗败，得所寄金，友人始知初
偿金，禄代之也。乃访至禄所，邀禄里人置酒宴会，以”
前金为寿禄，竟不受，人义之。嘉靖戊午，县修儒学禄，
自投牒输三百金佐其费，置祭田。修六世以下茔冢
兄先卒，抚兄子如己出，孝友嗜义著称。以子惟纲贵，
赠登仕郎、南京鸿胪寺序班。